title: Regolament ta' Implimentazzjoni tal-Kummissjoni (UE) 2016/2291 tas-16 ta' Diċembru 2016 li japprova l-L(+) Aċidu lattiku bħala sustanza attiva eżistenti għall-użu fil-prodotti bijoċidali għall-prodotti tat-tip 1 (Test b'rilevanza għaż-ŻEE )

text:
               17.12.2016

               MT

               Il-Ġurnal Uffiċjali tal-Unjoni Ewropea

               L 344/74

         REGOLAMENT TA' IMPLIMENTAZZJONI TAL-KUMMISSJONI (UE) 2016/2291
   tas-16 ta' Diċembru 2016
   li japprova l-L(+) Aċidu lattiku bħala sustanza attiva eżistenti għall-użu fil-prodotti bijoċidali għall-prodotti tat-tip 1
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari tal-Artikolu 90(2) tiegħu,
   Billi:

               (1)

               Fid-29 ta' Awwissu 2013, il-Ġermanja rċeviet applikazzjoni, skont l-Artikolu 11(1) tad-Direttiva 98/8/KE tal-Parlament Ewropew u tal-Kunsill (2), għall-inklużjoni tas-sustanza attiva L(+) Aċidu lattiku fl-Anness I tagħha, għall-użu fi prodotti tat-tip 1, il-prodotti bijoċidali tal-iġjene tal-bniedem, kif deskritti fl-Anness V ta' dik id-Direttiva, li jikkorrispondu għall-prodotti tat-tip 1 kif deskritti fl-Anness V tar-Regolament (UE) Nru 528/2012.

               (2)

               Fil-5 ta' Frar 2015, f'konformità mal-Artikolu 90(2) tar-Regolament (UE) Nru 528/2012, il-Ġermanja ressqet rapport ta' valutazzjoni, flimkien mar-rakkomandazzjonijiet tagħha.

               (3)

               L-opinjoni tal-Aġenzija Ewropea għas-Sustanzi Kimiċi ġiet ifformulata fl-10 ta' Diċembru 2015 mill-Kumitat dwar il-Prodotti Bijoċidali, fid-dawl tal-konklużjonijiet tal-awtorità kompetenti tal-evalwazzjoni.

               (4)

               Skont dawk l-opinjonijiet, il-prodotti bijoċidali għall-prodotti tat-tip 1 li fihom l-L(+) Aċidu lattiku jistgħu jkunu mistennija li jissodisfaw il-kriterji tal-Artikolu 19(1)(b) tar-Regolament (UE) Nru 528/2012, sakemm ikunu konformi ma' ċerti kundizzjonijiet li jikkonċernaw l-użu tagħhom.

               (5)

               Għalhekk, jixraq li l-L(+) Aċidu lattiku jiġi approvat għall-użu fil-prodotti bijoċidali għall-prodotti tat-tip 1 soġġett għall-konformità ma' ċerti speċifikazzjonijiet u kundizzjonijiet.

               (6)

               Għandu jitħalla jgħaddi perjodu ta' żmien raġonevoli qabel sustanza attiva tiġi approvata, sabiex il-partijiet interessati jkunu jistgħu jieħdu l-miżuri preparatorji meħtieġa biex jissodisfaw ir-rekwiżiti l-ġodda.

               (7)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Bijoċidali,

         ADOTTAT DAN IR-REGOLAMENT:
   Artikolu 1
   L-L(+) aċidu lattiku huwa approvat bħala sustanza attiva għall-użu fil-prodotti bijoċidali għall-prodotti tat-tip 1, soġġett għall-ispeċifikazzjonijiet u l-kundizzjonijiet stabbiliti fl-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Diċembru 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 167, 27.6.2012, p. 1.

      (2)  Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegћid fis-suq tal-prodotti bijoċidali (ĠU L 123, 24.4.1998, p. 1).

      ANNESS

                  Isem Komuni

                  Isem tal-IUPAC
                  Numri ta' Identifikazzjoni

                  Grad minimu ta' purità tas-sustanza attiva (1)

                  Data tal-approvazzjoni

                  Data tal-iskadenza tal-approvazzjoni

                  Tip ta' prodott

                  Kundizzjonijiet speċifiċi

                  L(+) Aċidu lattiku

                  Isem tal-IUPAC:
                  Aċidu (S)-2-Idrossipropanojku
                  Nru tal-KE: 201-196-2
                  Nru CAS: 79-33-4

                  95,5 % w/w

                  L-1 ta' Lulju 2017

                  It-30 ta' Ġunju 2027

                  1

                  L-awtorizzazzjonijiet tal-prodotti bijoċidali huma soġġetti għall-kundizzjonijiet li ġejjin:

                              1.

                              Fil-valutazzjoni tal-prodott għandha tingħata attenzjoni partikolari lill-esponimenti, lir-riskji u lilll-effikaċja marbuta ma' kull użu kopert mill-applikazzjoni għall-awtorizzazzjoni, iżda li mhuwiex indirizzat fil-valutazzjoni tar-riskju fil-livell tal-Unjoni tas-sustanza attiva.

                              2.

                              Fid-dawl tar-riskji identifikati għall-użi vvalutati, il-valutazzjoni tal-prodott għandha tagħti attenzjoni partikolari lill-utenti mhux professjonali.

         (1)  Il-purità indikata f'din il-kolonna kienet il-grad minimu ta' purità tas-sustanza attiva evalwata skont l-Artikolu 89(1) tar-Regolament (UE) Nru 528/2012. Is-sustanza attiva fil-prodott introdott fis-suq jista' jkollha l-istess purità jew purità differenti jekk ikun ġie ppruvat teknikament li din hija ekwivalenti għas-sustanza attiva vvalutata.


title: Regolament ta' Implimentazzjoni tal-Kummissjoni (UE) Nru 610/2011 tat- 22 ta’ Ġunju 2011 dwar l-allokazzjoni ta’ drittijiet tal-importazzjoni għall-applikazzjonijiet imressqa għall-perjodu mill- 1 ta’ Lulju 2011 sat- 30 ta’ Ġunju 2012 fil-kuntest tal-kwota tariffarja miftuħa bir-Regolament (KE) Nru 431/2008 għaċ-ċanga ffriżata

text:
               23.6.2011

               MT

               Il-Ġurnal Uffiċjali tal-Unjoni Ewropea

               L 163/23

         REGOLAMENT TA' IMPLIMENTAZZJONI TAL-KUMMISSJONI (UE) Nru 610/2011
   tat-22 ta’ Ġunju 2011
   dwar l-allokazzjoni ta’ drittijiet tal-importazzjoni għall-applikazzjonijiet imressqa għall-perjodu mill-1 ta’ Lulju 2011 sat-30 ta’ Ġunju 2012 fil-kuntest tal-kwota tariffarja miftuħa bir-Regolament (KE) Nru 431/2008 għaċ-ċanga ffriżata
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awwissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli regolati minn sistema ta’ liċenzji ta’ importazzjoni (2), u b’mod partikolari l-Artikolu 7(2) tiegħu.
   Billi:

               (1)

               Ir-Regolament tal-Kummissjoni (KE) Nru 431/2008 tad-19 ta’ Mejju 2008 li jiftaħ u jipprovdi għall-amministrazzjoni ta’ kwota tariffarja fuq l-importazzjoni ta’ laħam iffriżat tal-annimali bovini koperti mill-kodiċi NM 0202 u l-prodotti koperti mill-kodiċi NM 0206 29 91 (3) fetaħ kwota tariffarja għall-importazzjoni ta’ prodotti tas-settur taċ-ċanga.

               (2)

               L-applikazzjonijiet għal-liċenzji tal-importazzjoni għall-perjodu mill-1 ta’ Lulju 2011 sat-30 ta’ Ġunju 2012 jaqbżu l-kwantitajiet disponibbli. Għaldaqstant jeħtieġ li jiġi stabbilit sa liema punt jistgħu jinħarġu liċenzji ta’ l-importazzjoni, billi jiġi stabbilit il-koeffiċjent tal-allokazzjoni applikabbli għall-kwantitajiet li għalihom saru l-applikazzjonijiet,

         ADOTTAT DAN IR-REGOLAMENT:
   Artikolu 1
   L-applikazzjonijiet għal-liċenzji tal-importazzjoni relatati mal-kwota tariffarja bin-numru tas-serje 09.4003 u mressqa għall-perjodu mill-1 ta’ Lulju 2011 sat-30 ta’ Ġunju 2012 skont ir-Regolament (KE) Nru 431/2008 għandhom jingħataw b’koeffiċjent ta’ allokazzjoni ta’ 28,953811 %.
   Artikolu 2
   Dan ir-Regolament għandu jidħol fis-seħħ fit-23 ta’ Ġunju 2011.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta’ Ġunju 2011.

            Għall-Kummissjoni, f’isem il-President,

         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 238, 1.9.2006, p. 13.

      (3)  ĠU L 130, 20.5.2008, p. 3.


title: Regolament ta' Implimentazzjoni tal-Kummissjoni (UE) 2015/187 tas- 6 ta' Frar 2015 li jemenda r-Regolament tal-Kummissjoni (UE) Nru 185/2010 f'dak li għandu x'jaqsam mal-iskrinjar tal-bagalji tal-kabina  Test b'rilevanza għaż-ŻEE

text:
               7.2.2015

               MT

               Il-Ġurnal Uffiċjali tal-Unjoni Ewropea

               L 31/18

         REGOLAMENT TA' IMPLIMENTAZZJONI TAL-KUMMISSJONI (UE) 2015/187
   tas-6 ta' Frar 2015
   li jemenda r-Regolament tal-Kummissjoni (UE) Nru 185/2010 f'dak li għandu x'jaqsam mal-iskrinjar tal-bagalji tal-kabina
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 300/2008 tal-Parlament Ewropew u tal-Kunsill tal-11 ta' Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (1), u b'mod partikulari l-Artikolu 4(3) tiegħu,
   Billi:

               (1)

               Evidenza reċenti wriet li t-terroristi qed jippruvaw jiżviluppaw metodi ġodda ta' ħabi ta' apparat esplożiv improvviżat maħsubin biex jikkumbattu l-miżuri tas-sigurtà tal-avjazzjoni eżistenti marbutin mal-iskrinjar tal-bagalji tal-kabina.

               (2)

               Għalhekk, ċerti miżuri speċifiċi tas-sigurtà tal-avjazzjoni stabbiliti fir-Regolament tal-Kummissjoni (UE) Nru 185/2010 (2) għandhom jiġu emendati sabiex tittejjeb il-mitigazzjoni tat-theddida mill-apparat esplożiv improvviżat moħbi fil-bagalji tal-kabina.

               (3)

               L-emendi għandhom jirfinaw l-ispeċifikazzjonijiet tekniċi tal-iskrinjar tal-bagalji tal-kabina bl-użu ta' sistemi għall-individwazzjoni tal-isplussivi.

               (4)

               L-emendi għandhom jippermettu wkoll l-iskrinjar tal-bagalji tal-kabina li jkun fihom kompjuters li jinġarru u oġġetti kbar oħra li jaħdmu bl-elettriku f'ċerti kundizzjonijiet.

               (5)

               Għalhekk, ir-Regolament tal-Kummissjoni (UE) Nru 185/2010 għandu jiġi emendat kif xieraq.

               (6)

               Dan ir-Regolament għandu jidħol fis-seħħ malajr kemm jista' jkun sabiex jitnaqqsu kemm jista' jkun ir-riskji marbutin mas-sigurtà tal-avjazzjoni.

               (7)

               Il-miżuri previsti f'dan ir-Regolament huma skont l-opinjoni tal-Kumitat dwar is-Sigurtà tal-Avjazzjoni Ċivili,

         ADOTTAT DAN IR-REGOLAMENT:
   Artikolu 1
   L-Anness tar-Regolament tal-Kummissjoni (UE) Nru 185/2010 għandu jiġi emendat skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ l-għada tal-pubblikazzjoni tiegħu. Huwa għandu japplika mill-1 ta' Marzu 2015.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta' Frar 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 97, 9.4.2008, p. 72.

      (2)  Ir-Regolament tal-Kummissjoni (UE) Nru 185/2010 tal-4 ta' Marzu 2010 li jistipula miżuri dettaljati għall-implimentazzjoni tal-istandards bażiċi komuni dwar is-sigurtà tal-avjazzjoni (ĠU L 55, 5.3.2010, p. 1).

      ANNESS
      L-Anness tar-Regolament tal-Kummissjoni (UE) Nru 185/2010 għandu jiġi emendat kif ġej:

                  1.

                  Il-Kapitolu 4 għandu jiġi emendat kif ġej:

                              (a)

                              il-punt 4.1.2.1 għandu jinbidel b'dan li ġej:

                                          “4.1.2.1

                                          Qabel l-iskrinjar, il-kompjuters li jinġarru u oġġetti kbar oħra li jaħdmu bl-elettriku għandhom jitneħħew mill-bagalji tal-kabina u għandhom jiġu skrinjati b'mod separat, sakemm il-bagalji tal-kabina ma jkunux se jiġu skrinjati b'tagħmir b'sistemi għall-individwazzjoni tal-isplussivi (EDS) li jkun jissodisfa l-istandard C2 jew standard ogħla minnu.”

                                    ;

                              (b)

                              il-punt 4.1.2.8 għandu jinbidel b'dan li ġej:

                                          “4.1.2.8

                                          Kwalunkwe bagalja li fiha jinsab oġġett kbir li jaħdem bl-elettriku għandha terġa' tiġi skrinjata mingħajr dak l-oġġett fiha u l-oġġett li jaħdem bl-elettriku għandu jiġi skrinjat b'mod separat, sakemm il-bagalja tal-kabina ma tkunx ġiet skrinjata b'tagħmir b'sistemi għall-individwazzjoni tal-isplussivi (EDS) li jkun jissodisfa l-istandard C2 jew standard ogħla minnu.”

                                    .

                  2.

                  Fil-Kapitolu 12 għandhom jiżdiedu l-punti 12.4.2.7 sa 12.4.2.9 li ġejjin:

                              “12.4.2.7

                              Kull tagħmir bl-EDS maħsub biex jintuża għall-iskrinjar tal-bagalji tal-kabina għandu jissodisfa tal-inqas l-istandard C1.

                              12.4.2.8

                              Kull tagħmir bl-EDS maħsub biex jintuża għall-iskrinjar tal-bagalji tal-kabina li jkun fihom il-kompjuters li jinġarru u oġġetti kbar oħra li jaħdmu bl-elettriku għandu jissodisfa tal-inqas l-istandard C2.

                              12.4.2.9

                              Kull tagħmir bl-EDS maħsub biex jintuża għall-iskrinjar tal-bagalji tal-kabina li jkun fihom il-kompjuters li jinġarru u oġġetti kbar oħra li jaħdmu bl-elettriku u l-LAGs għandu jissodisfa tal-inqas l-istandard C3.”

                        .


title: Regolament ta’ Implimentazzjoni tal-Kummissjoni (UE) Nru 689/2012 tas- 27 ta’ Lulju 2012 li jemenda r-Regolament (KE) Nru 415/2007 dwar l-ispeċifikazzjonijiet tekniċi applikabbli għas-sistemi ta' monitoraġġ u lokalizzazzjoni ta' bastimenti msemmija fl-Artikolu 5 tad-Direttiva 2005/44/KE tal-Parlament Ewropew u tal-Kunsill dwar is-Servizzi Armonizzati ta' Informazzjoni tax-Xmajjar (RIS) f'passaġġi fuq l-ilma interni fil-Komunità

text:
                  28.7.2012

                  MT

                  Il-Ġurnal Uffiċjali tal-Unjoni Ewropea

                  L 202/5

            REGOLAMENT TA’ IMPLIMENTAZZJONI TAL-KUMMISSJONI (UE) Nru 689/2012
      tas-27 ta’ Lulju 2012
      li jemenda r-Regolament (KE) Nru 415/2007 dwar l-ispeċifikazzjonijiet tekniċi applikabbli għas-sistemi ta' monitoraġġ u lokalizzazzjoni ta' bastimenti msemmija fl-Artikolu 5 tad-Direttiva 2005/44/KE tal-Parlament Ewropew u tal-Kunsill dwar is-Servizzi Armonizzati ta' Informazzjoni tax-Xmajjar (RIS) f'passaġġi fuq l-ilma interni fil-Komunità
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2005/44/KE tal-Parlament Ewropew u tal-Kunsill tas-7 ta’ Settembru 2005 dwar is-Servizzi Armonizzati ta’ Informazzjoni tax-Xmajjar (RIS) f’passaġġi fuq l-ilma interni fil-Komunità (1), u b’mod partikolari l-Artikolu 1(2) u l-Artikolu 5(2), tagħha,
      Wara li kkunsidrat ir-Regolament tal-Kummissjoni (KE) Nru 415/2007 tat-13 ta' Marzu 2007 dwar l-ispeċifikazzjonijiet tekniċi applikabbli għas-sistemi ta' monitoraġġ u lokalizzazzjoni ta' bastimenti msemmija fl-Artikolu 5 tad-Direttiva 2005/44/KE tal-Parlament Ewropew u tal-Kunsill dwar is-Servizzi Armonizzati ta' Informazzjoni tax-Xmajjar (RIS) f'passaġġi fuq l-ilma interni fil-Komunità (2).
      Billi:

                  (1)

                  Sabiex jibqa’ interoperabbli mas-servizzi tal-ġestjoni tat-traffiku u tal-informazzjoni tal-bastimenti marittimi, u għalhekk mas-Sistema ta' Identifikazzjoni Awtomatika (AIS), jeħtieġ li r-Regolament (KE) Nru 415/2007 jiġi emendat skont dan.

                  (2)

                  Il-miżuri stipulati f’dan ir-Regolament huma skont l-opinjoni tal-Kumitat imwaqqaf skont l-Artikolu 7 tad-Direttiva tal-Kunsill 91/672/KEE tas-16 ta’ Diċembru 1991 dwar ir-rikonoxximent reċiproku taċ-ċertifikati tal-boatmasters nazzjonali għat-trasportazzjoni ta’ merkanzija u ta’ passiġġieri permezz ta’ passaġġi interni fuq l-ilma (3),

            ADOTTAT DAN IR-REGOLAMENT:
      Artikolu 1
      L-Anness tar-Regolament (KE) Nru 415/2007 huwa emendat skont l-Anness ta’ dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Artikolu 3
      L-Istati Membri għandhom jieħdu l-miżuri meħtieġa biex ikunu konformi ma' dan ir-Regolament sa mhux aktar tard minn tnax-il xahar wara d-dħul fis-seħħ tiegħu.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-27 ta’ Lulju 2012.

               Għall-Kummissjoni

               Il-President

            José Manuel BARROSO

         (1)  ĠU L 255, 30.9.2005, p. 152.

         (2)  ĠU L 105, 23.4.2007, p. 35.

         (3)  ĠU L 373, 31.12.1991, p. 29.

         ANNESS
         L-Anness tar-Regolament (KE) Nru 415/2007 huwa emendat kif ġej:

                     (1)

                     Fil-werrej għandu jiżdied kapitolu:

                                 "2.3.9.

                                 L-approvazzjoni tat-tip"

                     (2)

                     Ir-"REFERENZI" huma emendati kif ġej:

                                 (a)

                                 L-10 u l-11-il ringiela jinbidlu b'dan li ġej:

                                             Titolu tad-dokument

                                             Organizzazzjoni

                                             Id-data ta’ publikazzjoni

                                             “Ir-Rakkomandazzjoni ITU-R M.1371, ‘Il-karatteristiċi tekniċi għal sistema universali ta’ identifikazzjoni awtomatika ta’ fuq il-vapuri u li tuża time division multiple access fil-frekwenza marittima mobbli tal-VHF’

                                             UIT

                                             2001

                                             L-Istandard Internazzjonali IEC 61993, ‘In-navigazzjoni marittima u t-tagħmir u s-sistemi ta’ komunikazzjoni bir-radju — Sistema ta’ Identifikazzjoni Awtomatika, it-2 parti: Tagħmir li jinsab fuq il-vapuri ta’ Klassi A tas-sistema universali ta’ identifikazzjoni awtomatika (AIS)’

                                             IEC

                                             2002”

                                 (b)

                                 Tiżdied ir-ringiela li ġejja:

                                             Titolu tad-dokument

                                             Organizzazzjoni

                                             Id-data ta’ publikazzjoni

                                             “Linji gwida tekniċi dwar l-AIS Interna

                                             Grupp ta' esperti fuq monitoraġġ u lokalizzazzjoni ta' bastimenti”

                     (3)

                     Fil-Kapitolu 2.2 il-paragrafu ta' qabel tal-aħħar jinbidel b'dan li ġej:
                     “Għall-bastimenti li jkunu mexjin ir-rata ta’ aġġornament tal-informazzjoni dinamika fuq livell tattiku tista’ tkun maqluba bejn il-modalità SOLAS u l-modalità tal-passaġġi fuq l-ilma interni. Fil-modalità tal-passaġġi fuq l-ilma interni dan jista' jiżdied sa żewġ sekondi. Għal bastimenti ankrati huwa rrakkomandat li jkun hemm rata ta' aġġornament ta' ftit minuti, jew fil-każ li l-informazzjoni tiġi emendata.”

                     (4)

                     Fil-Kapitolu 2.3.1 għandha tiddaħħal is-sentenza li ġejja:
                     “It-tfassil tal-AIS Interna għandu jqis il-linji gwida tekniċi dwar l-AIS Interna kif ġiet imħejjija mill-grupp ta’ esperti fuq monitoraġġ u lokalizzazzjoni ta' bastimenti (*).

                        (*)  VTT-secretariat@risexpertgroups.org”"

                     (5)

                     Fit-tabella tal-Kapitolu 2.3.2.1. titħassar l-aħħar ringiela.

                     (6)

                     Il-kapitolu 2.3.2.3. huwa emendat kif ġej:

                                 (a)

                                 Titħassar it-tielet ringiela fit-tabella.

                                 (b)

                                 Tiżdied ir-ringiela li ġejja:

                                             “Bastiment mgħobbi/li nħatt

                                             (Estensjoni tal-AIS Interna)”

                     (7)

                     Fil-Kapitolu 2.3.2.4. ir-raba' ringiela fl-ewwel tabella intitolata “L-ETA f‘magħluq/pont/terminal” hija emendata kif ġej:

                                 “Il-pixka massima statika attwali sal-għola punt tal-bastiment

                                 (Estensjoni tal-AIS Interna)”

                     (8)

                     Il-kapitolu 2.3.3. huwa emendat kif ġej:

                                 (a)

                                 It-tieni paragrafu qed jinbidel b’li ġej:
                                 “Għal bastimenti mexjin fiż-żoni tal-passaġġi fuq l-ilma interni r-rata ta' rappurtar għall-informazzjoni dinamika tista' tinqaleb bejn il-modalità SOLAS u l-modalità tal-passaġġi fuq l-ilma interni. Fil-modalità tal-passaġġi fuq l-ilma interni dan jista' jiżdied sa żewġ sekondi. Fiż-żoni b'traffiku mħallat bħall-portijiet tal-baħar għandu jkun possibbli li r-rata ta' rappurtar għall-informazzjoni dinamika titnaqqas mill-awtorità kompetenti biex jiġi żgurat bilanċ fil-frekwenza tar-rappurtar bejn il-bastimenti fuq l-ilmijiet interni u l-bastimenti SOLAS fil-metodu tagħhom ta' rappurtar. Il-frekwenza tar-rappurtar għandha tkun tista' tinqaleb b'kontrolli TDMA minn stazzjon bażi (qlib awtomatiku mit-telekmand TDMA permezz tal-messaġġ 23) u b'kmandi minn sistemi li jinsabu fuq il-vapur, pereżempju l-MKD, l-ECDIS jew il-kompjuter abbord, permezz tal-interfaċċja, pereżempju l-IEC 61162 (qlib awtomatiku bil-kmand ta’ sistema li tinsab abbord). Għal informazzjoni statika u relatata mal-vjaġġ huwa rrakkomandat li jkun hemm rata ta' rapportar ta' bosta minuti, jekk din tintalab, jew jekk l-informazzjoni tkun emendata.”

                                 (b)

                                 Fit-Tabella 2.1. id-disa' ringiela tinbidel b'dan li ġej:

                                             Il-kundizzjonijiet dinamiċi tal-vapuri

                                             Intervall għar-rapportaġġ nominali

                                             “Vapur li qed jopera bil-modalità tal-passaġġi fuq l-ilma interni, li miexi (2)

                                             assenjat bejn żewġ sekondi u għaxar sekondi”

                                 (c)

                                 Tiżdied is-sentenza li ġejja:
                                 “Nota: Stazzjon mobbli tal-AIS Interna jopera jew fil-modalità tal-passaġġi tal-ilma interni (assenjazzjoni ta' grupp bil-messaġġ 23) jew fil-modalità SOLAS (modalità awtonoma, l-ebda assenjazzjoni attiva ta' grupp).”

                     (9)

                     Fil-Kapitolu 2.3.4 l-ewwel paragrafu jinbidel b'dan li ġej:
                     “Is-soluzzjoni teknika tal-AIS Interna hija bbażata fuq l-istess standards tekniċi bħall-IMO SOLAS AIS (Rec. ITU-R M.1371, IEC 61993).”

                     (10)

                     Il-Kapitolu 2.3.5 jinbidel b’dan li ġej:
                     “2.3.5   Il-kompatibbiltà mat-transponders tal-Klassi A tal-IMO

                     It-transponders tal-AIS Interna għandhom ikunu konformi mat-transponders tal-Klassi A tal-IMO u għandhom għalhekk ikunu kapaċi jirċievu u jipproċessaw il-messaġġi kollha tal-AIS tal-IMO (skont il-kjarifiki tekniċi ITU-R M.1371 u IALA fuq ITU-R M.1371) kif ukoll il-messaġġi ddefiniti fil-Kapitolu 2.4 ta' dawn l-ispeċifikazzjonijiet tekniċi.
                     Il-kapaċità tat-trażmissjoni (tx) tad-DSC u l-provvista ta' MKD mhumiex meħtieġa għat-transponders tal-AIS Interna, iżda l-funzjonalità MKD kif ukoll il-funzjonalità għall-ġestjoni tal-kanal DSC huma meħtieġa. Il-manifatturi jistgħu jneħħu l-ħardwer u s-softwer rispettivi mit-transponders tal-Klassi A.”

                     (11)

                     Għandu jiddaħħal il-Kapitolu li ġej:
                     "2.3.9.   Approvazzjoni tat-tip

                     It-tagħmir tal-AIS Interna għandu jkun ta' tip approvat għall-konformità ma' dawn l-ispeċifikazzjonijiet tekniċi."

                     (12)

                     Il-kapitolu 2.4.1 huwa emendat kif ġej:

                                 (a)

                                 It-titolu tal-Kapitolu 2.4.1 għandu jinbidel b'dan li ġej:
                                 "2.4.1   Messaġġ 1, 2, 3: rapporti dwar il-pożizzjoni (ITU-R 1371)"

                                 (b)

                                 Fit-Tabella 2.2 ir-ringiela ta' qabel tal-aħħar għandha tinbidel b'dan li ġej:

                                             Il-Parametru

                                             Għadd ta' bits

                                             Deskrizzjoni

                                             “L-istat tal-Komunikazzjoni

                                             19

                                             Ara ITU-R M.1371”

                     (13)

                     It-titolu tal-kapitolu 2.4.2. għandu jinbidel b'dan li ġej:
                     “2.4.2.   Messaġġ 5: dejta statika dwar il-vapur u dwar il-vjaġġ (ITU-R 1371)”

                     (14)

                     Il-kapitolu 2.4.3. huwa emendat kif ġej:

                                 (a)

                                 It-titolu tal-kapitolu 2.4.3. għandu jinbidel b'dan li ġej:
                                 “2.4.3.   Il-messaġġ 23, kmand għal assenjament lil grupp (ITU-R M.1371)”

                                 (b)

                                 Il-paragrafu li ġej jiddaħħal qabel it-Tabella 2.4:
                                 “Il-Kmand għal Assenjament lil Grupp jiġi trażmess minn stazzjon bażi meta dan ikun qed jopera bħala entità ta' kontroll. Il-messaġġ għandu jiġi applikat lil stazzjon mobbli ġewwa r-reġjun definit u kif jiġi magħżul skont it-"Tip ta' Bastiment u Merkanzija" jew skont it-"Tip ta' Stazzjon". L-istazzjoni li jirċievi għandu jara ż-żoni kollha tas-settur fl-istess ħin. Għandu jikkontrolla l-parametri ta' operazzjoni ta' stazzjon mobbli li ġejjin: il-modalità tat-trażmissjoni/tal-wasla; l-intervall tar-rapportaġġ; u t-tul ta' ħin kwiet.”

                                 (c)

                                 Fit-Tabella 2.4. id-disa’ u l-10 ringieli jinbidlu b'dan li ġej:

                                             Il-Parametru

                                             Għadd ta' bits

                                             Deskrizzjoni

                                             “It-tip ta’ stazzjon

                                             4

                                             0 = kull tip ta' tagħmir mobbli (default); 1 = l-istazzjon mobbli tal-Klassi A biss; 2 = it-tipi kollha ta' stazzjonijiet mobbli tal-Klassi B; 3 = l-istazzjon mobbli fl-ajru SAR (għat-tiftix u salvataġġ); 4 = l-istazzjonijiet mobbli "SO" tal-Klassi B biss; 5 = l-istazzjon mobbli tal-Klassi B”CS” abbord il-vapur (IEC62287 biss); 6= passaġġi fuq l-ilma interni 7 sa 9= użu reġjonali u 10 sa 15 = għall-użu fil-futur

                                             It-tip ta' vapur u t-tip ta' merkanzija

                                             8

                                             0= it-tipi kollha (default)
                                             1...99 ara t-Tabella 50, l-Anness 8 tal-ITU-R M.1371-3
                                             100…199 riservati għal użu reġjonali
                                             200…255 riservati għal użu reġjonali”

                                 (d)

                                 Fit-Tabella 2.5. l-10, il-11-il u t-12-il ringiela huma sostitwiti b'dan li ġej:

                                             Issettjar tal-kamp tal-intervall tar-rapportaġġ

                                             Intervall tar-rapportaġġ għall-messaġġ 18

                                             “9

                                             L-intervall tar-rapportaġġ iqsar li jmiss

                                             10

                                             L-intervall tar-rapportaġġ itwal li jmiss

                                             11

                                             2 sekondi (ma japplikax għall-Klassi B ‘CS’)”

                                 (e)

                                 L-aħħar sentenza għandha tinbidel b'dan li ġej:
                                 “Nota: Meta trażmissjoni fuq żewġ kanali tiġi sospiża mill-kmand tal-modalità Tx/Rx 1 jew 2, l-intervall tar-rapportaġġ meħtieġ għandu jinżamm permezz tal-kanal tat-trażmissjoni li jibqa'.”

                     (15)

                     It-titolu tal-kapitolu 2.4.4. għandu jinbidel b'dan li ġej:
                     “2.4.4.   L-applikazzjoni ta' messaġġi speċifiċi (ITU-R 1371)”

                     (16)

                     Fil-kapitolu 2.4.4.1, l-ewwel sentenza għandha tinbidel b’dan li ġej:
                     “L-FIs fi ħdan il-fergħa tal-AIS Interna għandhom jiġu allokati u użati skont kif deskritt fl-ITU-R M.1371.”

                     (17)

                     Il-kapitolu 2.4.4.2 huwa emendat kif ġej:

                                 (a)

                                 Fit-Tabella 2.7 is-seba’, it-tmien, id-disa’ u l-11-il ringiela jinbidlu b'dan li ġej:

                                             Il-Parametru

                                             Għadd ta' bits

                                             Deskrizzjoni

                                             Dejta binarja

                                             “Tul / konvoj

                                             13

                                             1–8 000  (il-kumplament ma għandux jintuża) it-tul tal-vapur/konvoj f'1/10m 0 = default

                                             Wisa' / konvoj

                                             10

                                             1–1 000  (il-kumplament ma għandux jintuża) il-wisa' tal-vapur/konvoj f'1/10m; 0 = default

                                             Tip ta’ Bastiment u Konvojs

                                             14

                                             Il-klassifikazzjoni Numerika tal-ERI (CODES): It-tip ta’ bastiment jew konvoj kif deskritt fl-Appendiċi E

                                             "Il-pixka massima statika attwali

                                             11

                                             1 – 2 000  (il-kumplament mhux użat) il-pixka f'1/100m, 0 = default = mhux magħruf”

                                 (b)

                                 Fit-Tabella 2.8 is-16-il ringiela tinbidel b'dan li ġej:

                                             Il-Parametru

                                             Bit

                                             Deskrizzjoni

                                             Dejta binarja

                                             “Il-pixka massima statika attwali sal-ogħla punt tal-bastiment

                                             12

                                             0 – 4 000  (il-kumplament mhux użat) f'1/100m, 0 = default = mhux użat”

                                 (c)

                                 Fit-Tabella 2.15 it-tmien, l-10, it-12-il u l-14-il ringiela jinbidlu b'dan li ġej:

                                             Il-Parametru

                                             Bit

                                             Deskrizzjoni

                                             Dejta binarja

                                             "Il-livell tal-ilma

                                             14

                                             Bit 0: 0 = valur negattiv, 1 = valur pożittiv
                                             Bits 1-13: 0-8191, f'1/100m,
                                             Bits 0-13: 0 = mhux magħruf = default (2)

                                             Il-livell tal-ilma

                                             14

                                             Bit 0: 0 = valur negattiv, 1 = valur pożittiv
                                             Bits 1-13: 0-8191, f'1/100m,
                                             Bits 0-13: 0 = mhux magħruf = default (2)

                                             Il-livell tal-ilma

                                             14

                                             Bit 0: 0 = valur negattiv, 1 = valur pożittiv
                                             Bits 1-13: 0-8191, f'1/100m,
                                             Bits 0-13: 0 = mhux magħruf = default (2)

                                             Il-livell tal-ilma

                                             14

                                             Bit 0: 0 = valur negattiv, 1 = valur pożittiv
                                             Bits 1-13: 0-8191, f'1/100m,
                                             Bits 0-13: 0 = mhux magħruf = default (2)"

                     (18)

                     Fl-Appendiċi A d-definizzjonijiet huma emendati kif ġej:

                                 (a)

                                 Id-definizzjoni tas-Servizzi ta' Informazzjoni tax-Xmajjar għandha tinbidel b'dan li ġej:
                                 “Servizzi ta’ Informazzjoni tax-Xmajjar (RIS)

                                 Kunċett Ewropew għal servizzi ta' informazzjoni armonizzati għall-appoġġ tal-ġestjoni tat-traffiku u l-ġestjoni tat-trasport fin-navigazzjoni interna, inklużi l-interfaċċji għal modalitajiet oħra ta' trasport.”

                                 (b)

                                 Id-definizzjoni taż-żona tal-VTS għandha tinbidel b'dan li ġej:
                                 "Iż-żona tal-VTS

                                 Iż-żona tal-VTS hija ż-żona tas-servizz ta' VTS delinjata, dikjarata formalment. Żona tal-VTS tista’ tiġi subdiviża f’subżoni jew setturi. (Sors: linji gwida tal-IALA VTS)."

                                 (c)

                                 Id-definizzjoni ta' Informazzjoni dwar in-Navigazzjoni għandha tinbidel b'dan li ġej:
                                 "Informazzjoni dwar in-Navigazzjoni

                                 L-informazzjoni dwar in-navigazzjoni hija informazzjoni provduta lill-kaptan abbord bħala għajnuna għat-teħid tad-deċiżjonijiet abbord. (Sors: Linji gwida tal-IALA VTS).”

                                 (d)

                                 Id-definizzjoni tal-informazzjoni dwar it-traffiku tattika [l-informazzjoni tattika dwar it-traffiku] għandha tinbidel b'dan li ġej:
                                 "L-informazzjoni tattika dwar it-traffiku (TTI)

                                 L-informazzjoni tattika dwar it-traffiku hija l-informazzjoni li taffettwa d-deċiżjonijiet immedjati tal-kaptan jew tal-operatur tal-VTS f’dak li għandu x’jaqsam man-navigazzjoni fis-sitwazzjoni attwali tat-traffiku u ż-żona ġeografika tal-madwar. Immaġni tattika tat-traffiku fiha informazzjoni dwar il-pożizzjoni u informazzjoni speċifika dwar il-bastiment tal-oġġetti kollha fil-mira individwati minn radar ippreżentati fuq karta tan-navigazzjoni elettronika u –jekk disponibbli- imtejba minn informazzjoni dwar it-traffiku estern, bħal ma hi l-informazzjoni mogħtija mill-AIS. It-TTI tista’ tkun ipprovduta abbord bastiment jew fuq l-art, pereżempju ġewwa ċentru tal-VTS. (Sors: Linji gwida tal-RIS)"

                                 (e)

                                 Id-definizzjoni tal-Informazzjoni Strateġika dwar it-traffiku tal-bastimenti għandha tinbidel b'dan li ġej:
                                 "L-informazzjoni strateġika dwar it-traffiku (STI)

                                 L-informazzjoni strateġika dwar it-traffiku hija l-informazzjoni li taffettwa d-deċiżjonijiet fuq perjodu ta' żmien medju jew fit-tul tal-utenti tal-RIS. L-immaġni strateġika tat-traffiku żżid il-kapaċità ta’ teħid ta’ deċiżjoni dwar l-ippjanar fir-rigard tas-sikurezza u l-effiċjenza tal-vjaġġ. L-immaġni strateġika tat-traffiku tiġi prodotta f’ċentru tal-RIS u titqassam lill-utenti meta tintalab. Immaġni strateġika tat-traffiku jkun fiha l-bastimenti kollha rilevanti fiż-żona tal-RIS bil-karatteristiċi, il-merkanzija u l-pożizzjonijiet tagħhom, irrappurtata permezz tar-rappurtar vokali tal-VHF jew tar-rappurtar elettroniku tal-vapuri, maħżuna f’bażi ta' dejta u ppreżentata f’tabella jew fuq mappa elettronika. L-informazzjoni Strateġika tat-Traffiku tista’ tiġi pprovduta minn ċentru tal-RIS/VTS jew minn uffiċċju. (Sors: Linji gwida tal-RIS)”

                                 (f)

                                 Id-definizzjoni tal-Monitorġġ tat-traffiku tal-bastimenti għandha tinbidel b'dan li ġej:
                                 “Il-monitoraġġ tat-traffiku tal-bastimenti

                                 Il-monitoraġġ tat-traffiku tal-bastimenti huwa l-forniment ta' informazzjoni importanti relatata mal-movimenti ta’ vapuri rilevanti f’żona tal-RIS. Dan jinkludi informazzjoni dwar l-identità tal-vapuri, il-pożizzjoni, (it-tip ta’ merkanzija) u l-port tad-destinazzjoni.”

                                 (g)

                                 Id-definizzjoni tal-operatur RIS għandha tinbidel b'dan li ġej:
                                 "L-operatur RIS

                                 Persuna li twettaq kompitu wieħed jew iktar li jikkontribwixxu għas-servizzi tal-RIS."

                                 (h)

                                 Id-definizzjoni tad-Diriġent tal-flotta għandha tinbidel b'dan li ġej:
                                 "Id-diriġent tal-flotta

                                 Persuna li tippjana u tosserva l-istatus (tan-navigazzjoni) attwali ta’ għadd ta’ bastimenti mexjin jew li qed jaħdmu taħt kmand jew proprjetà individwali."

                                 (i)

                                 Id-definizzjoni ta' Operatur f'ċentri tad-diżastri ta' servizzi ta' emerġenza għandha tinbidel b'dan li ġej:
                                 "Operatur f'ċentri tad-diżastri ta' servizzi ta' emerġenza

                                 Il-persuna li twettaq monitoraġġ, tikkontrolla u torganizza l-ġlieda kontra d-diżgrazzji, l-inċidenti u d-diżastri b’mod sikur u mingħajr xkiel.”

                     (19)

                     L-Appendiċi D huwa emendat kif ġej:

                                 (a)

                                 Il-punt D.1 għandu jinbidel b'dan li ġej:
                                 “D.1   Sentenzi tal-input

                                 L-interfaċċja diġitali serjali tal-AIS huwa appoġġat mis-sentenzi tal-IEC 61162 eżistenti u sentenzi ġodda bħall-IEC 61162. Id-deskrizzjonijiet dettaljati għas-sentenzi tal-interfaċċja diġitali jinsabu fl-IEC 61162.
                                 Dan l-appendiċi fih informazzjoni li ġiet użata matul l-iżvilupp tal-AIS Interna għall-input tad-dejta speċifika interna (ara l-emendi għall-protokoll għall-AIS Interna) fl-unità tal-AIS Interna li tinsab abbord il-vapur.”

                                 (b)

                                 Fit-tieni sentenza fil-punt D.2 il-kelma “proposta” għandha tinbidel bil-kelma “użata”.

                                 (c)

                                 Fit-tieni sentenza fil-punt D.3 l-kelma “proposta” għandha tinbidel bil-kelma “użata”.

                     (20)

                     L-Appendiċi E għandu jinbidel b'dan li ġej:

                        “Appendiċi E
                        TIPI TA' VAPURI ERI
                        Din it-tabella għandha tintuża sabiex jinqalbu t-tipi ta' vapuri tan-NU li jintużaw fil-messaġġ Intern 10 għat-tipi tal-IMO li jintużaw fil-messaġġ IMO 5.

                                    USEV/C

                                    M

                                    Kodiċi Subdiv

                                    L-Isem

                                    Nru

                                    8

                                    00

                                    0

                                    Bastiment, tip mhux magħruf

                                    V

                                    8

                                    01

                                    0

                                    Bastiment motorizzat għall-ġarr tal-merkanzija

                                    V

                                    8

                                    02

                                    0

                                    Tanker motorizzat

                                    V

                                    8

                                    02

                                    1

                                    Tanker motorizzat, tagħbija likwida, tip N

                                    V

                                    8

                                    02

                                    2

                                    Tanker motorizzat, tagħbija likwida, tip C

                                    V

                                    8

                                    02

                                    3

                                    Tanker motorizzat, tagħbija niexfa

                                    V

                                    8

                                    03

                                    0

                                    Bastiment tal-kontejners

                                    V

                                    8

                                    04

                                    0

                                    Tanker tal-gass

                                    C

                                    8

                                    05

                                    0

                                    Bastiment motorizzat tal-ġarr tal-merkanzija, lanċa tal-irmonk

                                    C

                                    8

                                    06

                                    0

                                    Tanker motorizzat, lanċa tal-irmonk

                                    C

                                    8

                                    07

                                    0

                                    Bastiment motorizzat tal-ġarr tal-merkanzija b’bastiment wieħed jew iżjed maġenbu

                                    C

                                    8

                                    08

                                    0

                                    Bastiment motorizzat tal-ġarr tal-merkanzija bit-tanker

                                    C

                                    8

                                    09

                                    0

                                    Bastiment motorizzat tal-ġarr tal-merkanzija li jimbotta bastiment tal-ġarr tal-merkanzija wieħed jew iżjed

                                    C

                                    8

                                    10

                                    0

                                    Bastiment motorizzat tal-ġarr tal-merkanzija li jimbotta mill-inqas bastiment wieħed bit-tank

                                    Nru

                                    8

                                    11

                                    0

                                    Lanċa tal-irmonk, bastiment tal-ġarr tal-merkanzija

                                    Nru

                                    8

                                    12

                                    0

                                    Lanċa tal-irmonk, tanker

                                    C

                                    8

                                    13

                                    0

                                    Lanċa tal-irmonk, bastiment tal-ġarr tal-merkanzija, f’daqqa

                                    C

                                    8

                                    14

                                    0

                                    Lanċa tal-irmonk, bastiment għall-ġarr tal-merkanzija/tanker, f’daqqa

                                    V

                                    8

                                    15

                                    0

                                    Bastiment għall-ġarr tal-merkanzija/barkun

                                    V

                                    8

                                    16

                                    0

                                    Barkun bit-tank

                                    V

                                    8

                                    16

                                    1

                                    Barkun bit-tank, tagħbija likwida, tip N

                                    V

                                    8

                                    16

                                    2

                                    Barkun bit-tank, tagħbija likwida, tip C

                                    V

                                    8

                                    16

                                    3

                                    Barkun bit-tank, tagħbija mhux likwida

                                    V

                                    8

                                    17

                                    0

                                    Barkun għall-ġarr tal-merkanzija bil-kontejners

                                    V

                                    8

                                    18

                                    0

                                    Barkun bit-tank, gass

                                    C

                                    8

                                    21

                                    0

                                    Pushtow, barkun b’tagħbija waħda

                                    C

                                    8

                                    22

                                    0

                                    Pushtow, barkuni b’żewġ tagħbijiet

                                    C

                                    8

                                    23

                                    0

                                    Pushtow, barkuni bi tliet tagħbijiet

                                    C

                                    8

                                    24

                                    0

                                    Pushtow, barkuni b’erba’ tagħbijiet

                                    C

                                    8

                                    25

                                    0

                                    Pushtow, barkuni b’ħames tagħbijiet

                                    C

                                    8

                                    26

                                    0

                                    Pushtow, barkuni b’sitt tagħbijiet

                                    C

                                    8

                                    27

                                    0

                                    Pushtow, barkuni b’seba’ tagħbijiet

                                    C

                                    8

                                    28

                                    0

                                    Pushtow, barkuni bi tmien tagħbijiet

                                    C

                                    8

                                    29

                                    0

                                    Pushtow, barkuni b’disa’ tagħbijiet

                                    C

                                    8

                                    31

                                    0

                                    Pushtow, barkun wieħed bil-gass/tank

                                    C

                                    8

                                    32

                                    0

                                    Pushtow, żewġ barkuni, mill-inqas tanker jew barkun tal-gass wieħed

                                    C

                                    8

                                    33

                                    0

                                    Pushtow, tliet barkuni li mill-inqas wieħed minnhom hu tanker jew barkun tal-gass

                                    C

                                    8

                                    34

                                    0

                                    Pushtow, erba’ barkuni li mill-inqas wieħed minnhom hu tanker jew barkun tal-gass

                                    C

                                    8

                                    35

                                    0

                                    Pushtow, ħames barkuni li mill-inqas wieħed minnhom hu tanker jew barkun tal-gass

                                    C

                                    8

                                    36

                                    0

                                    Pushtow, sitt barkuni li mill-inqas wieħed minnhom hu tanker jew barkun tal-gass

                                    C

                                    8

                                    37

                                    0

                                    Pushtow, seba’ barkuni li mill-inqas wieħed minnhom hu tanker jew barkun tal-gass

                                    C

                                    8

                                    38

                                    0

                                    Pushtow, tmien barkuni li mill-inqas wieħed minnhom hu tanker jew barkun tal-gass

                                    C

                                    8

                                    39

                                    0

                                    Pushtow, disa’ barkuni jew aktar li mill-inqas wieħed minnhom hu tanker jew barkun tal-gass

                                    V

                                    8

                                    40

                                    0

                                    Lanċa tal-irmonk, waħedha

                                    Nru

                                    8

                                    41

                                    0

                                    Lanċa tal-irmonk, b’irmonk wieħed jew iżjed

                                    C

                                    8

                                    42

                                    0

                                    Lanċa tal-irmonk, li tassisti bastiment jew b’kombinazzjoni magħquda

                                    V

                                    8

                                    43

                                    0

                                    Dgħajsa li timbotta, waħedha

                                    V

                                    8

                                    44

                                    0

                                    Bastiment tal-passiġġieri, dgħajsa, bastiment tas-Salib l-Aħmar, kruċiera

                                    V

                                    8

                                    44

                                    1

                                    Dgħajsa

                                    V

                                    8

                                    44

                                    2

                                    Bastiment tas-Salib l-Aħmar

                                    V

                                    8

                                    44

                                    3

                                    Bastiment tal-kruċieri

                                    V

                                    8

                                    44

                                    4

                                    Bastiment tal-passiġġieri mingħajr akkomodazzjoni

                                    V

                                    8

                                    45

                                    0

                                    Bastiment tas-servizz, ronda mill-pulizija, servizzi tal-port

                                    V

                                    8

                                    46

                                    0

                                    Vapur, bastiment għall-manutenzjoni tax-xogħol, gruwi li jżommu f’wiċċ l-ilma, bastiment bil-kejbil, bastiment bil-bagi, karrakka tal-ħama.

                                    C

                                    8

                                    47

                                    0

                                    Oġġett, miġbud, mhux speċifikat b’mod ieħor.

                                    V

                                    8

                                    48

                                    0

                                    Dgħajsa tas-sajd

                                    V

                                    8

                                    49

                                    0

                                    Bastiment tal-bankers

                                    V

                                    8

                                    50

                                    0

                                    Barkun, tanker, kimika

                                    C

                                    8

                                    51

                                    0

                                    Oġġett, mhux speċifikat b’mod ieħor.

                                    Kodiċijiet żejda għall-mezzi tat-trasport marittimi

                                    V

                                    1

                                    50

                                    0

                                    Bastiment Marittimu ta' Tagħbija Ġenerali

                                    V

                                    1

                                    51

                                    0

                                    Unità ta’ Bastiment tal-Ġarr Marittimu

                                    V

                                    1

                                    52

                                    0

                                    Bastiment tal-Ġarr Marittimu bil-Massa

                                    V

                                    1

                                    53

                                    0

                                    Tanker

                                    V

                                    1

                                    54

                                    0

                                    Tanker tal-gass likwifikat

                                    V

                                    1

                                    85

                                    0

                                    Bastiment tad-divertiment, itwal minn 20 metru

                                    V

                                    1

                                    90

                                    0

                                    Bastiment veloċi

                                    V

                                    1

                                    91

                                    0

                                    Aliskaf

                                    V

                                    1

                                    92

                                    0

                                    Katamaran Veloċi”


title: Regolament ta’ Implimentazzjoni tal-Kummissjoni (UE) Nru 445/2012 tal- 25 ta’ Mejju 2012 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               26.5.2012

               MT

               Il-Ġurnal Uffiċjali tal-Unjoni Ewropea

               L 137/3

         REGOLAMENT TA’ IMPLIMENTAZZJONI TAL-KUMMISSJONI (UE) Nru 445/2012
   tal-25 ta’ Mejju 2012
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Mejju 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  AL

                  98,8

                  MA

                  66,7

                  TR

                  116,3

                  ZZ

                  93,9

                  0707 00 05

                  AL

                  41,0

                  JO

                  183,3

                  MK

                  36,4

                  TR

                  134,1

                  ZZ

                  98,7

                  0709 93 10

                  JO

                  183,3

                  TR

                  105,4

                  ZZ

                  144,4

                  0805 10 20

                  EG

                  46,8

                  IL

                  75,8

                  MA

                  48,8

                  TR

                  52,1

                  ZA

                  66,7

                  ZZ

                  58,0

                  0805 50 10

                  TR

                  60,0

                  ZA

                  150,0

                  ZZ

                  105,0

                  0808 10 80

                  AR

                  130,3

                  BR

                  83,6

                  CA

                  135,2

                  CL

                  97,8

                  CN

                  119,3

                  EC

                  94,2

                  MK

                  41,0

                  NZ

                  137,3

                  US

                  156,2

                  UY

                  68,1

                  ZA

                  94,5

                  ZZ

                  105,2

                  0809 29 00

                  US

                  750,1

                  ZZ

                  750,1

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.


title: Regolament ta’ Implimentazzjoni tal-Kummissjoni (UE) Nru 1094/2013 tal- 4 ta’ Novembru 2013 dwar l-allokazzjoni lil Franza u lir-Renju Unit ta’ jiem addizzjonali fuq il-baħar fid-diviżjoni VIIe tal-ICES

text:
               6.11.2013

               MT

               Il-Ġurnal Uffiċjali tal-Unjoni Ewropea

               L 294/30

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1094/2013
   tal-4 ta’ Novembru 2013
   dwar l-allokazzjoni lil Franza u lir-Renju Unit ta’ jiem addizzjonali fuq il-baħar fid-diviżjoni VIIe tal-ICES
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (UE) Nru 39/2013 tal-21 ta’ Jannar 2013 li jiffissa, għall-2013, l-opportuntajiet tas-sajd disponibbli għall-bastimenti tal-UE għal ċerti stokkijiet tal-ħut u għal ċerti gruppi ta’ stokkijiet tal-ħut li mhumiex suġġetti għal negozjati jew ftehimiet internazzjonali (1), u b’mod partikolari l-punt 7 tal-Anness IIC tiegħu,
   Wara li kkunsidrat it-talba magħmula minn Franza u mir-Renju Unit,
   Billi:

               (1)

               It-Tabella I tal-Anness IIC tar-Regolament (UE) Nru 39/2013 tispeċifika l-għadd massimu ta’ jiem fuq il-baħar li fihom bastimenti tal-UE ta’ tul kumplessiv massimu ta’ 10 metri jew aktar li jkollhom abbord xbieki tat-tkarkir bit-travu b’malji ta’ 80 mm jew akbar jew xbieki statiċi, fosthom għeżula, pariti u għeżula tat-tħabbil, b’qies il-malji ta’ 220 mm jew anqas jistgħu jkunu preżenti fid-diviżjoni VIIe tal-ICES mill-1 ta’ Frar 2013 sal-31 ta’ Jannar 2014.

               (2)

               Il-punt 7.5 ta’ dak l-Anness jippermetti lill-Kummissjoni talloka għadd addizzjonali ta’ jiem fuq il-baħar li fihom bastiment jista’ jkun preżenti f’dik iż-żona filwaqt li jkollu abbord xbieki tat-tkarkir bit-travu jew xbieki statiċi, abbażi ta’ waqfien permanenti mill-attivitajiet tas-sajd li jkunu seħħew mill-1 ta’ Jannar 2004.

               (3)

               Fid-dawl tad-dejta dwar bastimenti tat-tkarkir bit-travu irtirati mill-flotta tas-sajd ippreżentata fit-talba mressqa minn Franza skont il-punti 7.1 u 7.4 tal-Anness IIC u bl-applikazzjoni tal-metodu tal-kalkolu previst fil-punt 7.2 ta’ dak l-Anness, 11-il jum addizzjonali fuq il-baħar għandhom jiġu allokati lil Franza għall-perjodu bejn l-1 ta’ Frar 2013 u l-31 ta’ Jannar 2014 għal bastimenti li jġorru abbord jew jużaw dawn ix-xbieki tat-tkarkir bit-travu.

               (4)

               Fid-dawl tad-dejta dwar bastimenti bi xbieki statiċi irtirati mill-flotta tas-sajd ippreżentata fit-talba mressqa minn Franza skont il-punti 7.1 u 7.4 tal-Anness IIC u bl-applikazzjoni tal-metodu tal-kalkolu previst fil-punt 7.2 ta’ dak l-Anness, 14-il jum addizzjonali fuq il-baħar għandhom jiġu allokati lil Franza għall-perjodu bejn l-1 ta’ Frar 2013 u l-31 ta’ Jannar 2014 għal bastimenti bħal dawn li jġorru abbord jew jużaw dawn ix-xbieki statiċi.

               (5)

               Fid-dawl tad-dejta dwar bastimenti tat-tkarkir bit-travu irtirati mill-flotta tas-sajd ippreżentata fit-talba mressqa mir-Renju Unit skont il-punti 7.1 u 7.4 tal-Anness IIC u bl-applikazzjoni tal-metodu tal-kalkolu previst fil-punt 7.2 ta’ dak l-Anness, 43 jum addizzjonali fuq il-baħar għandhom jiġu allokati lir-Renju Unit għall-perjodu bejn l-1 ta’ Frar 2013 u l-31 ta’ Jannar 2014 għal bastimenti li jġorru abbord jew jużaw dawn ix-xbieki tat-tkarkir bit-travu.

               (6)

               Il-miżuri previsti f’dan ir-Regolament huma skont l-opinjoni tal-Kumitat dwar is-Sajd u l-Akkwakultura,

         ADOTTAT DAN IR-REGOLAMENT:
   Artikolu 1
   Jiem ta’ sajd addizzjonali għal Franza
   1.   Għall-perjodu bejn l-1 ta’ Frar 2013 u l-31 ta’ Jannar 2014, l-għadd massimu ta’ jiem li fihom bastiment tas-sajd li jtajjar l-bandiera ta’ Franza u li jġorr abbord jew juża xbieki tat-tkarkir bit-travu b’qies il-malji ta’ 80 mm jew aktar jista’ jkun preżenti fid-diviżjoni VIIe tal-ICES, kif stabbilit fit-Tabella I tal-Anness IIC għar-Regolament (UE) Nru 39/2013, huwa miżjuda għal 175 jum fis-sena.
   2.   Għall-perjodu bejn l-1 ta’ Frar 2013 u l-31 ta’ Jannar 2014, l-għadd massimu ta’ jiem li fihom bastiment tas-sajd li jtajjar l-bandiera ta’ Franza u li jġorr abbord jew juża xbieki statiċi, fosthom għeżula, pariti u għeżula tat-tħabbil, b’qies il-malji ta’ 220 mm jew anqas jistgħu jkunu preżenti fid-diviżjoni VIIe tal-ICES, kif stabbilit fit-Tabella I tal-Anness IIC għar-Regolament (UE) Nru 39/2013, huwa miżjud għal 178 jum fis-sena.
   Artikolu 2
   Jiem ta’ sajd addizzjonali għar-Renju Unit
   Għall-perjodu bejn l-1 ta’ Frar 2013 u l-31 ta’ Jannar 2014, l-għadd massimu ta’ jiem li fihom bastiment tas-sajd li jtajjar l-bandiera tar-Renju Unit u li jġorr abbord jew juża xbieki tat-tkarkir bit-travu bid-daqs tal-malji ta’ 80 mm jew aktar jista’ jkun preżenti fid-diviżjoni VIIe tal-ICES, kif stabbilit fit-Tabella I tal-Anness IIC għar-Regolament (UE) Nru 39/2013, huwa miżjud għal 207 jum fis-sena.
   Artikolu 3
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta’ Novembru 2013.

            Għall-Kummissjoni

            Il-President

         José Manuel BARROSO

      (1)  ĠU L 23, 25.1.2013, p. 1.


title: Regolament ta' Implimentazzjoni tal-Kunsill (UE) 2016/354 tal-11 ta' Marzu 2016 li jimplimenta l-Artikolu 17(1) tar-Regolament (UE) Nru 224/2014 dwar miżuri restrittivi minħabba s-sitwazzjoni fir-Repubblika Ċentru-Afrikana

text:
               12.3.2016

               MT

               Il-Ġurnal Uffiċjali tal-Unjoni Ewropea

               L 67/18

         REGOLAMENT TA' IMPLIMENTAZZJONI TAL-KUNSILL (UE) 2016/354
   tal-11 ta' Marzu 2016
   li jimplimenta l-Artikolu 17(1) tar-Regolament (UE) Nru 224/2014 dwar miżuri restrittivi minħabba s-sitwazzjoni fir-Repubblika Ċentru-Afrikana
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) Nru 224/2014 tal-10 ta' Marzu 2014 dwar miżuri restrittivi minħabba s-sitwazzjoni fir-Repubblika Ċentru-Afrikana (1), u b'mod partikolari l-Artikolu 17(1) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-10 ta' Marzu 2014, il-Kunsill adotta r-Regolament (UE) Nru 224/2014.

               (2)

               Fis-7 ta' Marzu 2016, il-Kumitat tal-Kunsill tas-Sigurtà tan-Nazzjonijiet Uniti, stabbilit skont ir-Riżoluzzjoni tal-Kunsill tas-Sigurtà tan-Nazzjonijiet Uniti 2127 (2013), żied persuna u entità waħdamal-lista ta' persuni u entitajiet soġġetti għal miżuri restrittivi.

               (3)

               Għalhekk jeħtieġ li l-Anness I għar-Regolament (UE) Nru 224/2014 jiġi emendat kif meħtieġ,

         ADOTTA DAN IR-REGOLAMENT:
   Artikolu 1
   L-Anness I għar-Regolament (UE) Nru 224/2014 huwa b'dan emendat kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Marzu 2016.

            Għall-Kunsill

            Il-President

         A.G. KOENDERS

      (1)  ĠU L 70, 11.3.2014, p. 1.

      ANNESS
      L-entrati li ġejjin jiġu miżjuda mal-Anness I għar-Regolament (UE) Nru 224/2014:
      A.   Persuni

                     “9.

                     Joseph KONY (Psewdonimi: a) Kony b) Joseph Rao Kony c) Josef Kony d) Le Messie sanglant)
                     Deżinjazzjoni: Kmandant tal-Armata ta' Reżistenza tas-Sinjur
                     Data tat-twelid: a) 1959 b) 1960 c) 1961 d) 1963 e) 18 Sett. 1964 f) 1965 g) (Aww. 1961) h) (Lul. 1961) i) 1 Jan. 1961 j) (Apr. 1963)
                     Post tat-twelid: a) Villaġġ Palaro, Parroċċa Palaro, Kontea Omoro, Distrett Gulu, Uganda b) Odek, Omoro, Gulu, Uganda c) Atyak, Uganda
                     Ċittadinanza: Passaport Ugandiż
                     Indirizz: a) Vakaga, Repubblika Ċentru-Afrikana b) Haute-Kotto, Repubblika Ċentru-Afrikana c) Basse-Kotto, Repubblika Ċentru-Afrikana d) Haut-Mbomou, Repubblika Ċentru-Afrikana e) Mbomou, Repubblika Ċentru-Afrikana f) Haut-Uolo, Repubblika Demokratika tal-Kongo g) Bas-Uolo, Repubblika Demokratika tal-Kongo h) (Indirizz iddikjarat: Kafia Kingi (territorju fuq il-fruntiera bejn is-Sudan u s-Sudan t'Isfel li l-istatus finali tiegħu għad irid jiġi determinat). Minn Jannar 2015, 500 element tal-Armata ta' Reżistenza tas-Sinjur ġew allegatament imkeċċija mis-Sudan.)
                     Elenkat fi: is-7 ta' Marzu 2016.
                     Informazzjoni oħra:
                     Kony huwa l-fundatur u l-kap tal-Armata ta' Reżistenza tas-Sinjur (LRA) (CFe.002). Taħt it-tmexxija tiegħu, l-LRA kienet involuta fis-sekwestru, il-qtil u l-mutilazzjoni ta' eluf ta' ċivili fl-Afrika Ċentrali. L-LRA hija responsabbli għall-ħtif, l-ispostament, it-twettiq ta' vjolenza sesswali kontra, u l-qtil ta' mijiet ta' individwi fir-RĊA, u serqet u qerdet proprjetà ċivili. Isem il-missier huwa Luizi Obol. Isem l-omm huwa Nora Obol.
                     Informazzjoni mit-taqsira narrattiva tar-raġunijiet għall-elenkar pprovduta mill-Kumitat tas-Sanzjonijiet:
                     Joseph Kony ġie elenkat fis-7 ta' Marzu 2016 skont il-paragrafi 12 u 13 (b), (c), u (d) tar-Riżoluzzjoni 2262 (2016) bħala li ‘ħa sehem fi jew ipprovda appoġġ għal atti li jheddu l-paċi, l-istabbiltà jew is-sigurtà tar-RĊA;’‘kien involut fl-ippjanar, it-tmexxija jew it-twettiq ta' atti li jikkostitwixxu ksur tad-dritt internazzjonali dwar id-drittijiet tal-bniedem jew id-dritt umanitarju internazzjonali, kif applikabbli, jew li jikkostitwixxu abbużi jew ksur tad-drittijiet tal-bniedem fir-RĊA, inklużi atti li jinvolvu vjolenza sesswali, immirar ta' persuni ċivili, attakki abbażi ta' etniċità jew reliġjon, attakki fuq skejjel u sptarijiet, u sekwestru u spostament furzat;’‘irrekluta jew uża tfal f'konflitt armat fir-RĊA, bi ksur tad-dritt internazzjonali applikabbli;’ u ‘ta appoġġ lill-gruppi armati jew netwerks kriminali permezz ta' esplojtazzjoni illeċita jew kummerċ ta' riżorsi naturali, inklużi djamanti, deheb, u prodotti tal-annimali selvaġġi fi jew mir-RĊA.’
                     Informazzjoni addizzjonali:
                     Kony waqqaf l-Armata ta' Reżistenza tas-Sinjur (LRA) u ġie deskritt bħala l-fundatur,, il-mexxej reliġjuż, il-president, u l-kap kmandant tal-grupp. L-LRA feġġet fin-naħa ta' fuq tal-Uganda fit-tmeninijiet, u kienet involuta fis-sekwestru, il-qtil u l-mutilazzjoni ta' eluf ta' ċivili fl-Afrika Ċentrali. Taħt pressjoni militari dejjem tiżdied, Kony ordna lil-LRA biex tirtira mill-Uganda fl-2005 u l-2006. Minn dak iż-żmien, l-LRA qed topera fir-Repubblika Demokratika tal-Kongo (RDK), ir-RĊA, is-Sudan t'Isfel u allegatament is-Sudan.
                     Kony, bħala l-kap tal-LRA, ifassal u jimplimenta l-istrateġija tal-LRA, inklużi ordnijiet permanenti biex jiġu attakkati u ttrattati b'mod vjolenti l-popolazzjonijiet ċivili. Minn Diċembru 2013, l-LRA taħt it-tmexxija ta' Joseph Kony ħatfet, spostat, wettqet vjolenza sesswali kontra, u qatlet mijiet ta' individwi fir-RĊA, u serqet u qerdet proprjetà ċivili. Ikkonċentrata fil-Lvant tar-RĊA u allegatament f'Kafia Kingi, territorju fuq il-fruntiera bejn is-Sudan u s-Sudan t'Isfel li l-istatus finali tiegħu għad irid jiġi deċiż iżda kkontrollat mill-militar tas-Sudan, l-LRA tattakka villaġġi biex tisraq l-ikel u l-provvisti. Il-ġellieda jwettqu imbuskati biex jattakkaw lill-forzi tas-sigurtà u jisirqu t-tagħmir tagħhom meta dawn jirrispondu għall-attakki tal-LRA, u l-ġellieda tal-LRA jimmiraw u jisirqu wkoll villaġġi li m'għandhomx preżenza militari. L-LRA intensifikat ukoll l-attakki fuq siti ta' minjieri tad-deheb u d-djamanti.
                     Kony huwa soġġett għal mandat ta' arrest maħruġ mill-Qorti Kriminali Internazzjonali. Il-Qorti Kriminali Internazzjonali akkużatu b'tnax-il akkuża ta' reati kontra l-umanità inklużi qtil, skjavitù, skjavitù sesswali, stupru, atti inumani li jikkawżaw korriment serju u tbatija, u wieħed u għoxrin akkuża ta' delitti tal-gwerra, inklużi l-qtil, it-trattament krudil ta' persuni ċivili, l-attakk dirett b'mod intenzjonali kontra popolazzjoni ċivili, is-sakkeġġ, l-inċitament għall-istupru u l-ingaġġar, permezz tas-sekwestru, ta' tfal taħt il-ħmistax-il sena.
                     Kony ħareġ ordnijiet permanenti biex ġellieda ribelli jisirqu d-djamanti u d-deheb minn minaturi artiġjanali fil-Lvant tar-Repubblika Ċentru-Afrikana. Allegatament, uħud mill-minerali mbagħad jiġu ttrasportati mill-grupp ta' Kony lejn is-Sudan, jew jiġu nnegozjati ma' ċittadini lokali u membri ta' dik li kienet is-Séléka.
                     Kony ta wkoll struzzjonijiet lill-ġellieda tiegħu biex jikkaċċaw illegalment iljunfanti fil-Park Nazzjonali ta' Garamba fir-Repubblika Demokratika tal-Kongo, minn fejn allegatament jiġu ttrasportati n-nejbiet tal-iljunfanti mil-Lvant tar-Repubblika Ċentru-Afrikana lejn is-Sudan, fejn uffiċjali għolja tal-LRA allegatament ibigħu u jinnegozjaw ma' negozjanti Sudaniżi u uffiċjali lokali. Il-kummerċ tal-avorju jirrappreżenta sors ta' dħul sinifikanti għall-grupp ta' Kony. Minn Jannar 2015, 500 element tal-Armata ta' Reżistenza tas-Sinjur ġew allegatament imkeċċija mis-Sudan.”

      B.   Entitajiet

                     “2.

                     ARMATA TA' REŻISTENZA TAS-SINJUR (Psewdonimi: a) LRA b) Moviment ta' Reżistenza tas-Sinjur (LRM) c) Moviment/Armata ta' Reżistenza tas-Sinjur (LRM/A)
                     Indirizz: a) Vakaga, Repubblika Ċentru-Afrikana b) Haute-Kotto, Repubblika Ċentru-Afrikana c) Basse-Kotto, Repubblika Ċentru-Afrikana d) Haut-Mbomou, Repubblika Ċentru-Afrikana e) Mbomou, Repubblika Ċentru-Afrikana f) HautUolo, Repubblika Demokratika tal-Kongo g) Bas-Uolo, Repubblika Demokratika tal-Kongo h) (Indirizz iddikjarat: Kafia Kingi (territorju fuq il-fruntiera bejn is-Sudan u s-Sudan t'Isfel li l-istatus finali tiegħu għad irid jiġi determinat). Minn Jannar 2015, 500 element tal-Armata ta' Reżistenza tas-Sinjur ġew irrappurtati li tkeċċew mis-Sudan.)
                     Elenkat fi: is-7 ta' Marzu 2016.
                     Informazzjoni oħra: Feġġet fin-naħa ta' fuq tal-Uganda fit-tmeninijiet. Kienet involuta fis-sekwestru, il-qtil u l-mutilazzjoni ta' eluf ta' ċivili fl-Afrika Ċentrali, inklużi mijiet fir-Repubblika Ċentru-Afrikana. Il-kap huwa Joseph Kony.
                     Informazzjoni mit-taqsira narrattiva tar-raġunijiet għall-elenkar pprovduta mill-Kumitat tas-Sanzjonijiet:
                     L-Armata ta' Reżistenza tas-Sinjur ġiet elenkata fis-7 ta' Marzu 2016 skont il-paragrafi 12 u 13 (b), (c), u (d) tar-Riżoluzzjoni 2262 (2016) bħala li ‘ħadet sehem fi jew ipprovdiet appoġġ għal atti li jheddu l-paċi, l-istabbiltà jew is-sigurtà tar-RĊA’; ‘kienet involuta fl-ippjanar, it-tmexxija jew it-twettiq ta' atti li jikkostitwixxu ksur tad-dritt internazzjonali dwar id-drittijiet tal-bniedem jew id-dritt umanitarju internazzjonali, kif applikabbli, jew li jikkostitwixxu abbużi jew ksur tad-drittijiet tal-bniedem fir-RĊA, inklużi atti li jinvolvu vjolenza sesswali, immirar ta' persuni ċivili, attakki abbażi ta' etniċità jew reliġjon, attakki fuq skejjel u sptarijiet, u sekwestru u spostament furzat;’‘irreklutat jew użat tfal f'konflitt armat fir-RĊA, bi ksur tad-dritt internazzjonali applikabbli;’ u ‘appoġġat lill-gruppi armati jew netwerks kriminali permezz ta' esplojtazzjoni illeċita jew kummerċ ta' riżorsi naturali, inklużi djamanti, deheb, u prodotti tal-annimali selvaġġi fi jew mir-RĊA.’
                     Informazzjoni addizzjonali:
                     L-LRA feġġet fin-naħa ta' fuq tal-Uganda fit-tmeninijiet, ukienet involuta fis-sekwestru, il-qtil u l-mutilazzjoni ta' eluf ta' ċivili fl-Afrika Ċentrali. Taħt pressjoni militari dejjem tiżdied, Joseph Kony, il-kap tal-LRA, ordna lil-LRA biex tirtira mill-Uganda fl-2005 u l-2006. Minn dak iż-żmien, l-LRA qed topera fir-Repubblika Demokratika tal-Kongo (RDK), ir-RĊA, is-Sudan t'Isfel u allegatament is-Sudan.
                     Minn Diċembru 2013, l-LRA ħatfet, spostat, wettqet vjolenza sesswali kontra, u qatlet mijiet ta' individwi fir-RĊA, u serqet u qerdet proprjetà ċivili. Ikkonċentrata fil-Lvant tar-RĊA u allegatament f'Kafia Kingi, territorju fuq il-fruntiera bejn is-Sudan u s-Sudan t'Isfel li l-istatus finali tagħha għad irid jiġi deċiż iżda kkontrollata mill-militar tas-Sudan, l-LRA tattakka villaġġi biex tisraq l-ikel u l-provvisti. Il-ġellieda jwettqu imbuskati biex jattakkaw lill-forzi tas-sigurtà u jisirqu t-tagħmir tagħhom meta dawn jirrispondu għal attakki tal-LRA, u l-ġellieda tal-LRA jimmiraw u jisirqu wkoll villaġġi li m'għandhomx preżenza militari. L-LRA intensifikat ukoll l-attakki fuq siti ta' minjieri tad-deheb u d-djamanti.
                     Iċ-ċelel tal-LRA ta' spiss ikollhom magħhom priġunieri li huma mġiegħla jaħdmu bħala porters, kokijiet, u skjavi sesswali. L-LRA hija involuta fi vjolenza sessista inklużi stupri ta' nisa u bniet.
                     F'Diċembru 2013, l-LRA ssekwestrat għexieren ta' persuni f'Haute-Kotto. L-LRA allegatament kienet involuta fis-sekwestru ta' mijiet ta' ċivili fir-RĊA mill-bidu tal-2014 'l hawn.
                     Il-ġellieda tal-LRA attakkaw Obo, fil-Prefettura ta' Haut-Mbomou fil-Lvant tar-RĊA, f'diversi okkażjonijiet fil-bidu tal-2014.
                     L-LRA kompliet twettaq attakki f'Obo u postijiet oħra fix-Xlokk tar-RĊA bejn Mejju u Lulju 2014, inklużi attakki u sekwestri apparentement koordinati fil-Prefettura ta' Mbomou fil-bidu ta' Ġunju.
                     Sa mill-inqas l-2014, l-LRA kienet involuta fil-kaċċa illegali tal-iljunfanti u t-traffikar tal-iljunfanti għall-ġenerazzjoni tad-dħul. L-LRA allegatament tittraffika l-avorju mill-Park Nazzjonali ta' Garamba fit-Tramuntana tar-RDK lejn Darfur, biex tinnegozjah għal armi u provvisti. L-LRA allegatament tittrasporta n-nejbiet ta' iljunfanti kkaċċati illegament mir-RĊA għal Darfurfis-Sudan biex jinbiegħu. Barra minn hekk, kmieni fl-2014, Kony kien allegatament ordna lill-ġellieda tal-LRA jisirqu d-djamanti u d-deheb minn minaturi fil-Lvant tar-RĊA għat-trasportazzjoni lejn is-Sudan. Minn Jannar 2015, 500 element tal-Armata ta' Reżistenza tas-Sinjur ġew allegatament imkeċċija mis-Sudan.
                     Fil-bidu ta' Frar 2015, il-ġellieda tal-LRA armati b'armi b'saħħithom issekwestraw ċivili f'Kpangbayanga, Haut-Mbomou, u serqu prodotti tal-ikel.
                     F'April 20, 2015, attakk mill-LRA u s-sekwestru ta' tfal minn Ndambissoua, fix-Xlokk tar-RĊA wasslu l-biċċa l-kbira tar-residenti tal-villaġġ biex jaħarbu. U fil-bidu ta' Lulju 2015, l-LRA attakkat diversi villaġġi fix-Xlokk tal-Prefettura ta' Haute-Kotto; l-attakki kienu jinvolvu serq, vjolenza kontra persuni ċivili, ħruq ta' djar, u ħtif.
                     Minn Jannar 2016 'l hawn, attakki attribwiti lil-LRA mmultiplikaw f'Mbomou Haut-Mbomou u Haute-Kotto li affettwaw b'mod partikolari ż-żoni tal-minjieri f'Haute-Kotto. Dawn l-attakki kienu jinvolvu s-serq, il-vjolenza kontra persuni ċivili, il-qerda ta' proprjetà u s-sekwestri. Dawn wasslu għal spostamenti tal-popolazzjoni, inkluż madwar 700 persuna li fittxew rifuġju fi Bria.”


title: Regolament ta’ Implimentazzjoni tal-Kummissjoni (UE) Nru 1242/2013 tal- 25 ta’ Novembru 2013 li jdaħħal denominazzjoni fir-reġistru tad-denominazzjonijiet tal-oriġini protetti u tal-indikazzjonijiet ġeografiċi protetti [Cordero Segureño (IĠP)]

text:
               4.12.2013

               MT

               Il-Ġurnal Uffiċjali tal-Unjoni Ewropea

               L 323/5

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1242/2013
   tal-25 ta’ Novembru 2013
   li jdaħħal denominazzjoni fir-reġistru tad-denominazzjonijiet tal-oriġini protetti u tal-indikazzjonijiet ġeografiċi protetti [Cordero Segureño (IĠP)]
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Parlament Ewropew u tal-Kunsill (UE) Nru 1151/2012 tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u speċjalment l-Artikolu 52(2) tiegħu,
   Billi:

               (1)

               Skont l-Artikolu 50(2)(a) tar-Regolament (UE) Nru 1151/2012 l-applikazzjoni ta’ Spanja biex tirreġistra l-isem “Cordero Segureño” ġiet ippubblikata f’Il-Ġurnal Uffiċjali tal-Unjoni Ewropea
                   (2).

               (2)

               Billi ma ġiet innotifikata l-ebda dikjarazzjoni ta’ oġġezzjoni lill-Kummissjoni skont l-Artikolu 51 tar-Regolament (UE) Nru 1151/2012, id-denominazzjoni “Cordero Segureño” għandha għalhekk tiġi rreġistrata,

         ADOTTAT DAN IR-REGOLAMENT
   Artikolu 1
   Id-denominazzjoni li tidher fl-Anness ta’ dan ir-Regolament b’dan qed tiġi rreġistrata.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Novembru 2013.

            Għall-Kummissjoni, F'isem il-President,
         Dacian CIOLOȘ

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 180, 26.6.2013, p. 21.

      ANNESS
      Prodotti agrikoli maħsuba għall-konsum mill-bniedem elenkati fl-Anness I tat-Trattat:

         Klassi 1.2.   Prodotti tal-laħam (imsajra, immelħa, iffumigati, eċċ.)

      SPANJA
      Cordero Segureño (IĠP)


title: Regolament ta' Implimentazzjoni tal-Kummissjoni (UE) 2017/91 tal-10 ta' Jannar 2017 li jdaħħal denominazzjoni fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Brillat-Savarin (IĠP)]

text:
               19.1.2017

               MT

               Il-Ġurnal Uffiċjali tal-Unjoni Ewropea

               L 15/36

         REGOLAMENT TA' IMPLIMENTAZZJONI TAL-KUMMISSJONI (UE) 2017/91
   tal-10 ta' Jannar 2017
   li jdaħħal denominazzjoni fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Brillat-Savarin (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsilltal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               L-applikazzjoni ta' Franza biex id-denominazzjoni “Brillat-Savarin” tiddaħħal fir-reġistru ġiet ippubblikata f'Il-Ġurnal Uffiċjali tal-Unjoni Ewropea
                   (2) skont l-Artikolu 50(2)(a) tar-Regolament (UE) Nru 1151/2012.

               (2)

               Billi l-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, id-denominazzjoni “Brillat-Savarin” għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni “Brillat-Savarin” (IĠP) hija rreġistrata.
   Id-denominazzjoni msemmija fl-ewwel paragrafu tidentifika prodott tal-klassi 1.3. Ġobon kif speċifikat fl-Anness XI tar-Regolament ta' Implimentazzjoni tal-Kummissjoni (UE) Nru 668/2014 (3).
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta' Jannar 2017.

            Għall-Kummissjoni,

            F'isem il-President,

         Phil HOGAN

            Membru tal-Kummissjoni

      (1)  ĠU L 343 tal-14.12.2012, p. 1.

      (2)  ĠU C 330, 8.9.2016, p. 6;

      (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal- Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).